QJY-88
QJY-88 (Type 88) GPMG puškomitraljez je razvijen krajem 1980tih godina od strane kompanije NORINCO, a tek zvanično usvojen u naoružanje kineske armije 2005/2006. godine. Type 88 je originalno razvijen da zamjeni zastarjeli Type 67 u kalibru 7,62 X 54R mm. Kalibar oružja je 5,8 X 42 mm sa teškim zrnom. Oružje radi na principu pozajmice barutnih gasova koji je lociran sa donje strane cijevi. Ima mogućnost brze zamjene cijevi u terenskim uslovima. Oružje se puni člankastim redenikom jedino sa lijeve strane. Na oružje je postavljen skeletni kundak od polimera sa laganim nožicama kada se koristi u ulozi lahkog puškomitraljeza (LMG – Light Machine Gun). Postoji i lahki tronožac kada se oružje želi koristiti kao jače oružje podrške. Standardni nišani su otvorenog tipa mada ima mogućnost postavljanja dnevnog ili noćnog nišana. Puškomitraljez opslužuju dva člana.